**Generelt:**

Koblede vinduer og døre skal være produceret i Danmark og producenten skal være tilsluttet Vinduesindustrien. Virksomhedens kvalitetsstyring og færdige elementer skal opfylde de krav til fx konstruktion, ydeevne, materialer og overflader, som er specificeret i Tekniske Bestemmelser for DVV. Elementer skal være DVV-mærkede og leveres med 10 års garanti. Desuden skal producenten være medlem af DVV energimærkningsordning og tilsluttet Dansk indeklimamærke. Producenten skal have egne Miljøvaredeklarationer (EPD’er).

**Træ:**

Fingerskaret træ til karm og rammer skal være certificeret træ. Kernetræsandelen skal i de udvendige rammer samt i karmfalse være min. 90 % jf. Tekniske Bestemmelser, Bilag 10. Ydermere skal alt træ være fingerskarret i overensstemmelse med DIN 68140. Karme og rammer skal være udført med tap-slids samlinger.

**Overfladebehandling:**

Overfladebehandlingen skal udføres i henhold til 2-ØKO. Lagtykkelsen skal have en middelværdi større end 80 my. Endvidere skal overfladen opfylde udfaldskrav som angivet i Tekniske Bestemmelser, Bilag 14.

**Karme:**

Karme skal udføres i 50x128 mm, lod- og tværposte skal være 56mm bred, og tværposte skal være med hulkehl på underside.

**Rammeopbygning:**

Udvendig og indvendig ramme sammenkobles med indfræste mekaniske koblingssbeslag samt koblingshængsler som sikre 2 mm ventilation mellem rammerne. I indvendige rammer monteres indnotede, aftagelige tætningslister. Rammer afsluttes med kvartstarf kehling ved glasfals.

Sprosser i udvendig ramme skal være 25mm bred med kitfals.

**Glaskit:**

Glas i udvendig ramme monteres i kitfals. Der skal anvendes en malbar polymerbaseret fugemasse med hård densitet, gennemfarvet i hvid, grøn eller sort. Kitning skal uden efterfølgende overmaling fremstå uden rynke-dannelse og krakelering.

**Glas:**

Udvendig ramme skal monteres med 4 mm floatglas som standard. Indvendig ramme skal monteres med Energirude

3-16-3 med hvid varmkant og skal være fremstillet i henhold til DS/EN 1279. Alle vinduer skal være certificeret i energiklasse A og som minimum have en Eref på +2,0 / U-værdi 0,94 / indvendig overfladetemperatur 15,2 °C. Det skal kunne dokumenteres at vinduer overholder dette iht. [www.energivinduer.dk](http://www.energivinduer.dk). Lydkrav skal kunne dokumenteres ved fremvisning af test rapport.

**Ventil:**

Ved anvendelse af klikventil skal denne monteres i overkarm med luftindtag til det fri via trævandnæse. Monteres der ventil i elementet må det påregnes at produktets lyd-performence forringes.

**Funktionstyper:**

**Fast ramme:** Elementet opbygges af karm med fastmonteret ramme, uden mulighed åbning. For adskillelse af rammer i forbindelse med pudsning mellem rammer anvendes koblingsskruer i messing samt hamborghængsler.

**Sidehængt vindue:** Element med sidehængt oplukkelig koblet ramme skal monteres med synlige hamborghængsler samt anverfere m/skrueøsken og stormjern eller mat greb, paskvil samt grebsbetjentbremse og slutblik. For adskillelse af rammer i forbindelse med pudsning mellem rammer anvendes indfræste koblingsbeslag samt koblingshængsler. Det skal altid være muligt at foretage pudsning indefra og derfor kan sidestyrede vindue være nødvendige.

**Sidestyret vindue:** Koblet ramme skal åbne udad op til 90 grader og kunne fastholdes i vilkårlig stilling. Ved fuld åbning skal pudsning af den udvendige glasside være mulig. Elementet monteres med anverfere m/skrueøsken eller mat greb, paskvil og slutblik. For adskillelse af rammer i forbindelse med pudsning mellem rammer anvendes indfræste koblingsbeslag samt koblingshængsler.

**Tophængt vindue:** Ramme skal åbne udad og skal monteres med anverfere m/skrueøsken og udskyderstang. For adskillelse af rammer i forbindelse med pudsning mellem rammer anvendes indfræste koblingsbeslag samt koblingshængsler.

**Terrassedør:** Koblet ramme åbner udad eller indad op til ca. 90 grader. Monteret med synlige hængsler, massive hagekolver og slutblik. Elementet monteres med mat greb og grebsbetjent bremse. For adskillelse af rammer i forbindelse med pudsning mellem rammer anvendes indfræste koblingsbeslag samt koblingshængsler.

**Vinduesdør:** Koblet vinduesdør i vinduesramme dimension åbner udad op til ca. 90 grader. Monteret med synlige hængsler, massive hagekolver og slutblik. Elementet monteres med mat greb og grebsbetjent bremse. For adskillelse af rammer i forbindelse med pudsning mellem rammer anvendes indfræste koblingsbeslag samt koblingshængsler.

**Facadedør:** Koblet ramme åbner udad eller indad. Monteret med synlige hængsler, massive hagekolver samt slutblik. Greb og cylinder/cylinder eller cylinder/vrider skal være monteret fra fabrik. For adskillelse af rammer i forbindelse med pudsning mellem rammer anvendes indfræste koblingsbeslag samt koblingshængsler.

QB-462 2025.09